Document ID: 32000L0032

Direktiva Komisije 2000/32/ES
z dne 19. maja 2000
o šestindvajseti prilagoditvi direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku [1]
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [2], kakor je bila nazadnje spremenjena z Direktivo Evropskega parlamenta in Sveta 1999/33/ES [3], in zlasti člena 28 Direktive,
ob upoštevanju naslednjega:
(1) Priloga I k Direktivi 67/548/EGS vsebuje seznam nevarnih snovi, skupaj s podrobnostmi o razvrščanju in označevanju vsake snovi. Sedanja znanstvena in tehnična znanja so pokazala, da bi bilo treba seznam nevarnih snovi v tej prilogi prilagoditi. V nekaterih jezikovnih različicah Direktive so pri posameznih oddelkih uvoda in tabele A v Prilogi I potrebni popravki.
(2) Priloga III k Direktivi 67/548/EGS vsebuje seznam stavkov o vrsti posebnih tveganj, povezanih z nevarnimi snovmi in pripravki. Priloga IV k Direktivi 67/548/EGS vsebuje seznam stavkov o varnostnih nasvetih, ki veljajo za nevarne snovi in pripravke. Priloga VI k Direktivi 67/548/EGS vsebuje priročnik o razvrščanju in označevanju nevarnih snovi in pripravkov. V nekaterih jezikovnih različicah Direktive so pri posameznih oddelkih prilog III, IV in VI potrebni popravki.
(3) Priloga V k Direktivi 67/548/EGS določa metode za določanje fizikalno-kemijskih lastnosti, toksičnosti ter ekotoksičnosti snovi in pripravkov. To prilogo je treba prilagoditi tehničnemu napredku.
(4) Priloga IX k Direktivi 67/548/EGS vsebuje določbe o zapiralih, varnih za otroke. Te določbe naj bi se prilagodile in posodobile. Treba je razširiti področje uporabe zapiral, varnih za otroke.
(5) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odpravljanju tehničnih ovir pri trgovanju z nevarnimi snovmi in pripravki -
SPREJELA NASLEDNJO DIREKTIVO:
Člen 1
Direktiva 67/548/EGS se spremeni:
1. Priloga I se spremeni:
(a) Opomba Q iz Priloge 1A k tej direktivi nadomesti ustrezno opombo v uvodu.
(b) Vrstice iz Priloge 1B k tej direktivi nadomestijo ustrezne vrstice v tabeli A.
(c) Vpisi v Prilogi 1C k tej direktivi nadomestijo ustrezne vpise.
(d) Vstavijo se vpisi iz Priloge 1D k tej direktivi.
2. Stavek R iz Priloge 2 k tej direktivi nadomesti ustrezni stavek v Prilogi III.
3. Priloga IV se spremeni:
(a) Stavki S iz Priloge 3A k tej direktivi nadomestijo ustrezne stavke v Prilogi IV.
(b) Sestavljeni stavki S iz Priloge 3B k tej direktivi nadomestijo ustrezne stavke v Prilogi IV.
4. Del B Priloge V se spremeni:
(a) Besedilo iz Priloge 4A k tej direktivi nadomesti poglavje B.10.
(b) Besedilo iz Priloge 4B k tej direktivi nadomesti poglavje B.11.
(c) Besedilo iz Priloge 4C k tej direktivi nadomesti poglavje B.12.
(d) Besedilo iz Priloge 4D k tej direktivi nadomesti poglavji B.13 in B.14.
(e) Besedilo iz Priloge 4E k tej direktivi nadomesti poglavje B.17.
(f) Besedilo iz Priloge 4F k tej direktivi nadomesti poglavje B.23. Naslov poglavja B.23 in pojasnilo se ustrezno spremenita.
(g) Doda se besedilo iz Priloge 4G k tej direktivi.
5. Četrta alinea splošnega uvoda k delu C Priloge V se črta.
6. Del i besedila iz Priloge 5 k tej direktivi nadomestijo ustrezne dele besedila v Prilogi VI.
7. Priloga IX se spremeni, kakor je določeno v Prilogi 6 k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. junija 2001. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejete na področju, ki ga ureja ta direktiva, in tabelo skladnosti med to direktivo in sprejetimi nacionalnimi predpisi.
Člen 3
Ta direktiva začne veljati tretji dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 19. maja 2000

Labels: 12
3
15
20